Hrvace: Održana podjela paketa u sklopu projekta Zaželi

Danas, 27. veljače, u prostorijama Društvenog centra u Hrvacama održan je redoviti mjesečni sastanak zaposlenih osoba u okviru projeta Zaželi - Ja to mogu, ja to želim III.

Također je održana i podjela paketa za krajnje korisnike. Paket se sastoji od osnovnih higijenskih i kućanskih potrepština te je dosada podijeljeno 540 paketa.

Podsjetimo, kroz projekt je zaposleno 30 žena koje svojim radom i aktivnostima pružaju potporu i podršku za najmanje 180 korisnika, odnosno starijih osoba i osoba u nepovoljnom položaju s područja Općine Hrvace.

Razdoblje provedbe projekta je 19.10.2022. do 19.06.2023. godine.



